સ્ત્રીને અર્ધાંગિની તો કહેવાય છે પણ પતિ કયારેય પોતાની પત્નીની લાગણી ઈચ્છાઓને સમજવાનો સમય કાઢતો જ નથી. જે પત્ની આખી જીંદગીનો સમય કાઢી તમારી જીવનસાથી બનીને તમારી જિંદગીને સુખમય અને શાંતિમય બનાવે છે, એવી પત્ની માટે ક્યારેક – અઠવાડિયામાં એક વાર પણ રજા પત્ની સાથે પસાર કરવાનો સમય નથી મળતો. શું પતિની આ વિચાર સારણી યોગ્ય છે ? નહીંને..? આપણે સૌ જાણીએ છીએ છતાં તેમનો અમલ કરતાં નથી. આપણે સ્ત્રીને “દેવી” નો દરજજો શા માટે આપીએ છીએ ખબર છે ? આટ-આટલું સહન કર્યા પછી પણ તે સ્ત્રી પોતાના પતિ “દેવ” માનતી હોય છે .માટે જ સ્ત્રીની સરખામણી દેવી સાથે કરવામાં આવી છે. આપણે यत्र नार्यस्तु पूज्यन्ते तत्र रमन्ते देवता આ સુવિચાર અમલમાં મૂકવાની જરૂર છે. આજનો માણસ તો જરૂરિયાત પૂરતો જ સંબંધ રાખતો થઇ ગયો છે, જરૂરિયાત બદલાતાં જે માણસ ભગવાન પણ બદલી શકે છે… તેના વિશે કહેવું જ રહયું, પણ જો વિચારસરણીએ આપણે જીંદગી જીવતા રહેશું તે ત્રણેક દાયકા પછી આપણા છોકરાં આપણને સભ્યતા, સંસ્કાર, માતૃપ્રેમ આ શબ્દોનાં અર્થ શું છે એ પણ પૂછશે.